รัฐบาลไทย-ข่าวทำเนียบรัฐบาล-ชป.เดินหน้าช่วยภัยแล้งทั่วประเทศ
วันพุธที่ 29 มกราคม 2563
ชป.เดินหน้าช่วยภัยแล้งทั่วประเทศ
ชป.เดินหน้าช่วยภัยแล้งทั่วประเทศ วอนประชาชนใช้น้ําตามแผน ฝ่าวิกฤติแล้งนี้ไปด้วยกัน
ตามที่นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบนโยบายให้กรมชลประทาน บริหารจัดการน้ํา เพื่อช่วยให้สามารถผ่านพ้นวิกฤติภัยแล้งไปให้ได้ โดยเฉพาะการบริหารจัดการน้ําอุปโภคบริโภคต้องไม่ให้เกิดการขาดแคลน พร้อมเน้นย้ําให้ปรับปรุงอ่างเก็บน้ําเดิมให้สามารถเก็บกักน้ําได้มากขึ้น รวมไปถึงพัฒนาแหล่งเก็บกักน้ําหรือสร้างแก้มลิงเพิ่มในลุ่มน้ําต่างๆ เพื่อเป็นแหล่งน้ําสํารองไว้ใช้ในช่วงฤดูแล้ง นั้น
ดร.ธเนศ สมบูรณ์ ผู้เชี่ยวชาญกรมชลประทาน เปิดเผยว่า กรมชลประทานได้สนองนโยบายของรัฐบาล โดย กระทรวงเกษตรและหสหกรณ์ ในการดําเนินการแก้ไขปัญหาวิกฤติภัยแล้ง เพื่อบรรเทาความเดือดร้อนให้กับประชาชน โดยสั่งการไปยังโครงการชลประทานทั่วประเทศ ให้เตรียมพร้อมเครื่องจักร เครื่องมือ รวมไปถึงการจัดทําแผนการปรับปรุงและพัฒนาแหล่งน้ํา เพื่อเพิ่มพื้นที่เก็บกักน้ําให้มากขึ้น
โดยในส่วนการแก้ไขปัญหาภัยแล้งในพื้นที่จังหวัดนครราชสีมา สํานักงานชลประทานที่ 8 ได้ทําการวางท่อน้ําดิบจากอ่างเก็บน้ําห้วยยางพะไลไปยังสถานีสูบน้ําบ้านตะหนิน เพื่อสูบน้ําไปเติมให้กับอ่างเก็บน้ําห้วยตระคร้อ สําหรับสนับสนุนน้ําช่วยการประปาส่วนภูมิภาคสาขาพิมาย นอกจากนี้ ยังได้ทําการสูบน้ําจากอ่างเก็บน้ําบึงถนนหักใหญ่  ตําบลกุดพิมาน ไปเติมให้กับสระเก็บน้ําบ้านโนนสะเดา เพื่อสูบน้ําสนับสนุนการประปาส่วนภูมิภาคสาขาด่านขุนทด รวมไปถึงการผันน้ําจากลําตะคอง ไปช่วยพื้นที่ประสบปัญหาขาดแคลนน้ําลุ่มน้ําลําเชียงไกร ส่วนที่จังหวัดฉะเชิงเทรา ได้มีการผันน้ําจากคลองพระองค์ไชยานุชิต เพื่อสนับสนุนน้ําสําหรับผลิตน้ําประปาของการประปาส่วนภูมิภาคสาขาฉะเชิงเทรา ในอัตรา 15,000 - 20,000 ลบ.ม./วัน
นอกจากนี้ยังมีมาตรการในการกระแทกน้ําเค็มเพื่อดันลิ่มความเค็มน้ําทะเล รวมทั้งได้ประสานกับการประปานครหลวงงดสูบน้ําช่วงน้ําน้ําทะเลหนุนสูง แล้วยังได้ประสานกับกรุงเทพมหานครไม่ให้สูบน้ําในช่วงน้ําทะเลหนุนสูงเพื่อป้องกันน้ําเสียไหลย้อนและใช้ประตูราบายน้ําคลองลัดโพธิ์ให้ปิดประตูเมื่อน้ําท้เลหนุนสูง มาตรการดังกล่าวจะทําให้สามารถรับมือกับปัญหาน้ําทะเลหนุนสูงได้เป็นอย่างดีไม่เป็นผลกระทบต่อน้ําประปา
ด้านจังหวัดบุรีรัมย์ โครงการชลประทานบุรีรัมย์ ได้ทําการประเมินปริมาณน้ําที่มีอยู่ในช่วงต้นฤดูแล้งเดือนพฤศจิกายน 2562 พบว่าปริมาณน้ําในอ่างเก็บน้ําต่างๆในขณะนั้น จะสามารถใช้น้ําได้ถึงกลางเดือน ธ.ค. 62 แต่หลังจากที่ได้มีการสูบน้ํากลับและสูบน้ําจากสถานีลําปลายมาศเข้าอ่างเก็บน้ําห้วยจระเข้มากและอ่างเก็บน้ํา- ห้วยตลาด ทําให้ปริมาณน้ําในอ่างฯเพิ่มขึ้น สามารถใช้ได้ถึงวันที่ 30 มี.ค. 63 ซึ่งหลังจากนั้นจะใช้น้ําที่จะผันมาจากเมืองหินเพิ่มเติม คาดว่าจะมีน้ําใช้ได้อีก 1 เดือน จากนั้นจะใช้น้ําที่จะผันมาจากอ่างเก็บน้ําลําจังหันและอ่างเก็บน้ํา-ลําปะเทีย สามารถใช้ได้อีก 1 เดือน ซึ่งจากแนวทางการจัดหาน้ําเพิ่มเติมดังกล่าวนี้ ทําให้มีปริมาณน้ําสํารองไว้ใช้ได้ไปจนถึงสิ้นเดือน พ.ค. 63 หลังจากนั้นจะใช้น้ําจากระบบผันน้ําจากอ่างเก็บน้ําห้วยสวาย ที่อยู่ระหว่างก่อสร้างโดยการประปาส่วนภูมิภาค คาดว่าจะแล้วเสร็จประมาณต้นเดือน พ.ค. 63
ทั้งนี้ กรมชลประทาน ได้มีการเตรียมความพร้อมเครื่องจักร เครื่องมือ ในการเข้าให้ความช่วยเหลือประชาชนที่ได้รับผลกระทบจากภัยแล้ง และขอความร่วมมือประชาชนที่อยู่ริมคลองไม่ให้ทําการสูบน้ําระหว่างการส่งน้ํา เนื่องจากมีการจัดรอบเวรการใช้น้ําให้เท่าเทียมกันทุกภาคส่วนในพื้นที่ต่างๆ เพื่อให้การบริหารจัดการน้ําเป็นไปตามเกณฑ์ที่กําหนดไว้ และเพื่อให้มีน้ําเพียงพอสําหรับอุปโภคบริโภคตลอดฤดูแล้งนี้ หากต้องการความช่วยเหลือสามารถติดต่อโครงการชลประทานใกล้บ้านได้ตลอดเวลา หรือโทร. 1460 สายด่วน      กรมชลประทาน
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai